Belső nyilvántartási szám: GDPR-0153

**ADATKEZELÉSI TÁJÉKOZTATÓ**

**A BUDAPESTI MŰSZAKI ÉS GAZDASÁGTUDOMÁNYI EGYETEM**

**MNB-BME EGYÜTTMŰKÖDÉSBEN KIÍRT ÖSZTÖNDÍJ PÁLYÁZATOKHOZ**

**KAPCSOLÓDÓ ADATKEZELÉSÉRŐL**

A Budapesti Műszaki és Gazdaságtudományi Egyetem („Adatkezelő”, „Egyetem”) az Európai Parlament és a Tanács 2016/679 általános adatvédelmi rendelete („GDPR”), és az információs önrendelkezési jogról és információszabadságról szóló 2011. évi CXII. törvény („Infotv.”) alapján az alábbiakban tájékoztatja a pályázatot benyújtókat, ösztöndíjasokat („Érintett”) a személyes adatok *Egyetemen* történő kezeléséről:

A Magyar Nemzeti Bank, mint önálló adatkezelő saját adatkezeléséről önálló tájékoztatást nyújt, melyet a pályázati felhívás közzétételi helyén szintén elér.

1. **AZ ADATKEZELŐ**

Neve: Budapesti Műszaki és Gazdaságtudományi Egyetem

/felelős szervezeti egység: Felsőoktatási Innovációmenedzsment és Együttműködési Központ /

székhelye: 1111 Budapest, Műegyetem rakpart 3.

levelezési cím: H-1518 Budapest, Pf.91.

email: [fiek@bme.hu](mailto:fiek@bme.hu); [danko.dora](mailto:info@mvt.bme.hu)@gtk.bme.hu

tel.: +36 1 463 1721

honlap: [www.bme.hu](http://www.bme.hu);

adatvédelmi tisztviselő: [dpo@bme.hu](mailto:dpo@bme.hu);

H-1518 Budapest, Pf.91.

+36-1-463-3320

1. **AZ ADATKEZELÉS CÉLJA**

Az adatkezelés célja a BME Felsőoktatási Innovációmenedzsment és Együttműködési Központ által meghirdetett „MNB-BME együttműködés keretében kiírt hallgatói pályázat lebonyolítása. Különösen: a pályázatok fogadása, a pályázók azonosítása, kapcsolattartás a pályázókkal, a pályázatok értékelése, döntéshozatal, eredmények közlése, a hallgatói juttatásokkal kapcsolatos és az ösztöndíjas jogviszonyból eredő jogok gyakorlása és kötelezettségek teljesítése, ösztöndíj folyósítása, az ösztöndíj adatok, kifizetések nyilvántartási kötelezettségének teljesítése az állami forrásokkal való felelős és ellenőrizhető gazdálkodásra vonatkozó szabályok szerint.

A nyilvántartott adatok továbbá a [nemzeti felsőoktatásról szóló 2011. évi CCIV. törvény](http://njt.hu/cgi_bin/njt_doc.cgi?docid=142941.361251) (a továbbiakban: Nftv.) 18.§ (2) bekezdése alapján statisztikai célra felhasználhatók és statisztikai felhasználás céljára a hivatalos statisztikai szolgálat számára átadhatók.

1. **A KEZELT ADATOK KÖRE ÉS FORRÁSA**

Az Ösztöndíj kapcsán a pályázó által pályázata benyújtásával – a hallgatói nyilatkozatban - megadott, valamint a Neptunban rögzített alábbi adatai kezelésére kerül sor:

* teljes név
* BME Neptun kód
* képzési adatok (kar, szak)
* lakcím
* e-mail
* a pályázó vagy csapatának pályaműve, szerzői aránya
* versenycsapatának neve, társszerző(k) neve, BME Neptun kódja, szerzői aránya, aláírása
* az esetlegesen előírt további feltétel igazolásához szükséges információ, adat (pl. szakkollégiumi tagság)
* juttatás jogcíme, megítélt ösztöndíj összege (csak sikeres pályázat esetén Bíráló Bizottság döntése alapján keletkezett adat)
* születési hely, idő, adóazonosító jel, bankszámlaszám (csak sikeres pályázat esetén az ösztöndíj szerződés megkötéséhez és az ösztöndíj kifizetéséhez, BME Neptunban rögzített adat).

A pályázat során megadott adatok, pályázathoz csatolt dokumentumok pontosságáért, hiánytalanságáért, és valódiságáért a pályázó felel.

A Pályázó azonosításához, és a jogosultsági feltételek vizsgálatához szükséges adatok megadása kötelező, azok hiányában a pályázat nem nyújtható be.

Az ösztöndíj szerződés megkötéséhez szükséges megadása szintén kötelező, azok hiányában ösztöndíj kifizetésére nem kerülhet sor.

1. **ADATKEZELÉS JOGALAPJA**

A személyes adatok kezelése a pályázat lebonyolításához, az Egyetem hallgatói juttatások elosztásával és folyósításával, nyilvántartásával kapcsolatos közfeladatának ellátásához szükséges [GDPR. 6. cikk (1) e)], tekintettel az Nftv.-re, különösen annak 2.§[[1]](#footnote-1), 18.§ paragrafusaira és a 3. melléklet I/B. 1. be) pontjára[[2]](#footnote-2).

1. **AZ ADATKEZELÉS MÓDJA**

A pályázatok benyújtása, valamint elbírálása és nyilvántartása a pályázatban megadottak szerint elektronikusan történnek. A pályázat lebonyolítása esetenként a <https://myaccount.ecosim.hu/> felületen történik. Az elnyert ösztöndíj, mint juttatás adatai (a juttatás jogcíme, megítélt ösztöndíj összege) a Neptun elektronikus tanulmányi rendszerben rögzítésre kerülnek.

Az EcoSim Üzleti Szimulációk Korlátolt Felelősségű Társaság, mint önálló adatkezelő saját adatkezeléséről önálló tájékoztatást nyújt, melyet a regisztrációs oldalon <https://myaccount.ecosim.hu/regisztracio> ér el. Elnyert ösztöndíj esetén a juttatás jogcíme és a kifizetés adatai a Neptun elektronikus tanulmányi rendszerben kerülnek elektronikusan rögzítésre.

1. **AZ ADATKEZELÉS IDŐTARTAMA**

A személyes adatokat tartalmazó pályázatokat, mellékleteként benyújtott dokumentumokat a Budapesti Műszaki és Gazdaságtudományi Egyetem, mint Adatkezelő - a közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendelet 64.§ (1) szerinti - hatályos Iratkezelési Szabályzata és Irattári terve alapján a juttatásra sikertelenül pályázók iratait a pályázat jogerős döntéssel történő lezárásától számított 1 évig, a sikeresen pályázókét a pályázat jogerős döntéssel történő lezárásától számított 15 évig kezeli.

1. **ADATTOVÁBBÍTÁS, ADATFELDOLGOZÓ**

7.1. **Az Egyetem a támogató Magyar Nemzeti Bankkal megoszt személyes adatokat** az itt meghatározottak szerint:

1. címzett: Magyar Nemzeti Bank (Székhelye: 1054 Budapest, Szabadság tér 9.; levelezési cím: 1850 Budapest; tel.: +36 1 428 2600)
2. az adattovábbítás jogalapja: az Érintett önkéntes hozzájárulása [GDPR. 6. cikk (1) a)]
3. a továbbított/megosztott adatok: név, NEPTUN kód, képzési adatok (Kar, szak), lakcím, e-mail cím, valamint a benyújtott pályamű, szerzői arány, versenycsapat neve
4. az adatok továbbításának célja:

* annak ellenőrzése az Ösztöndíj kapcsán, hogy a pályázó hallgató nem áll munkavégzésre irányuló jogviszonyban az MNB-vel;
* hogy a beadott pályamű elbírálásában az MNB munkatársai részt vehessenek;
* hogy a pályamű szerzőjével (szerzőivel) az MNB esetlegesen felhasználási szerződést kössön;
* a pályázatban résztvevő hallgatókkal való kapcsolattartás, ösztöndíjról szóló oklevél átadása, eljuttatása, az MNB, valamint a Pallas Athéné Közgondolkodási Program oktatási programjairól, képzéseiről szóló tájékoztatás;
* továbbá a versenypályázathoz kapcsolódó promóciós célú vagy sajtóban megjelenő felhasználása.

7.2. Az Egyetem a személyes adatokat harmadik országba vagy nemzetközi szervezethez nem továbbítja. Ugyanakkor a döntős, és a díjazott neve, díjazott csapat neve, csapattagok neve esetleg kara a BME további hivatalos weboldalain hírként (elsősorban [www.bme.hu](http://www.bme.hu); www.banktothe future.hu; kari oldalak) bárki számára hozzáférhető módon közzétételre kerül.

7.3. A 7.1. pontban rögzítetteken felül a bírálati folyamatban, illetve kifizetésben, iratmegőrzésben az Egyetem belső szabályzatai szerint erre feljogosított foglalkoztatottjai, bizottságai, bírálói vehetnek részt, a pályázó személyes adatait - a 7.1. és 7.2. pontokban rögzítetteken felül - csak azok ismerhetik meg, akiknek az feladatuk ellátásához szükséges.

A Kiválósági Ösztöndíj Bíráló Bizottságában az Egyetem és a Magyar Nemzeti Bank szakértői bírálnak.

7.4. Az Egyetem a Neptun üzemeltetéséhez adatfeldolgozót vesz igénybe.

a) a Neptun üzemeltetéséhez

Neve: SDA Informatika Zártkörűen Működő Részvénytársaság

Székhelye: 1111 Budapest, Budafoki út 59.

Cégjegyzékszáma: 01-10-140314

Tevékenysége: Neptun terméktámogatás

b) M365 szolgáltatáshoz

Microsoft Ireland Operations Limited (One Microsoft Place, South County Business Park, Leopardstown, Dublin, <https://www.microsoft.com/en-ie/contact.aspx>

7.5. A Kiválósági Ösztöndíjjal összefüggésben kezelt személyes adatokat az Egyetem egyebekben a pályázó erre vonatkozó kifejezett hozzájárulása vagy konkrét jogszabályi kötelezettség alapján, így az Nftv. 3. melléklet I/B 4. pontjában meghatározott esetekben ad át.

1. **ADATBIZTONSÁG**

Adatkezelő a személyes adatokat bizalmasan kezeli és minden technikai és szervezési intézkedést megtesz annak érdekében, hogy a megadott személyes adatok biztonságát az adatkezelés teljes szakaszában biztosítsa.

1. **ÉRINTETT JOGAI**

Önt személyes adatai kezelése során a GDPR-ban, Infotv-ben meghatározott jogok illetik meg.

Személyes adatainak Adatkezelő általi kezelésével kapcsolatos jogait az Adatkezelő 1. pontban megadott elérhetőségein keresztül gyakorolhatja.

Az Adatkezelő telefonon nem ad tájékoztatást az Érintett személyes adatairól, illetve nem fogad személyes adatokat érintő rendelkezéseket. Telefonon tehát csak általános tájékoztatás történik.

Az Adatkezelő kérelme szerinti intézkedésről vagy az intézkedés elmaradásának, kérelme elutasításának okairól és a jogorvoslati lehetőségekről a kérelme beérkezését követő 30 napon belül tájékoztatja Önt, mely határidő szükség esetén – a kérelem összetettségét, a kérelmek számát figyelembe véve - további két hónappal meghosszabbítható. Az Adatkezelő a határidő esetleges hosszabbításáról, és annak okairól a kérelem kézhezvételétől számított 30 napon belül ad tájékoztatást.

Az Adatkezelő az érintetti jogok gyakorlását főszabály szerint díjmentesen biztosítja. Ha azonban az Érintett kérelme egyértelműen megalapozatlan vagy – különösen ismétlődő jellege miatt – túlzó, az Egyetem, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre:

1. észszerű összegű díjat számíthat fel, vagy
2. megtagadhatja a kérelem alapján történő intézkedést.
   1. Átlátható tájékoztatás

Az Adatkezelő jelen dokumentumban tájékoztatja az Érintetteket az adatkezelő kilétéről és elérhetőségéről, az adatvédelmi tisztviselő elérhetőségéről, az adatkezelés céljáról, jogalapjáról, időtartamáról, az Érintettek jogairól, jogorvoslati lehetőségről.

* 1. Hozzáférés a személyes adatokhoz

Bármikor jogosult tájékoztatást kérni arról, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adataihoz és a GDPR 15. cikkében meghatározott információkhoz hozzáférést kapjon.

* 1. Helyesbítés, kiegészítés

A GDPR 16. cikke szerint bármikor jogosult kérni az Önre vonatkozó személyes adatok módosítását, helyesbítését, kiegészítését. Az ösztöndíj pályázat körében ez a lehetőség elsősorban a Pályázó nevének, kapcsolattartásra szolgáló adatainak, bankszámlaszámának változása kapcsán biztosított. A leadott pályázat módosítására, kiegészítésére kizárólag a vonatkozó egyetemi szabályozóban, felhívásban meghatározott eljárásrend szerint van lehetőség.

* 1. Hozzájárulás visszavonása

Az adattovábbításhoz adott hozzájárulását a FIEK kapcsolattartójának 1. pontban megadott email címére vagy levelezési címére küldött levelében bármikor visszavonhatja.

A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

Felhívjuk figyelmét, hogy az adatok Magyar Nemzeti Bank részére történő továbbításához adott hozzájárulásának visszavonása esetén az Egyetem a továbbiakban nem továbbítja az Ön adatait a Magyar Nemzeti Bank részére, és a pályázat benyújtása, e során keletkező és igényelt kommunikáció és kapcsolattartás, a pályázat érvényességének megállapítása és így az Ön pályázatban való részvétele, valamint az esetleges ösztöndíjkifizetés, egyéb kifizetés meghiúsulhat.

* 1. Tiltakozás

A GDPR 21.cikke alapján az Egyetem 1. pontban megadott elérhetőségein, saját helyzetével kapcsolatos okokból tiltakozhat az Önre vonatkozó azon személyes adatok kezelése ellen, mely az Egyetem közérdekű feladatának végrehajtásához szükségesek.

A személyes adatokat ebben az esetben csak akkor lehet tovább kezelni a tiltakozás ellenére, ha az adatkezelést olyan kényszerítő erejű jogos okok indokolják, amelyek elsőbbséget élveznek az Érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

* 1. Törlés

Jogosult kérni az Önre vonatkozó személyes adatok törlését a GDPR 17. cikkében meghatározott esetekben. Az Adatkezelő kérelmét megvizsgálja, indokoltság esetén intézkedik a törlés iránt.

A törlési kérelmet az Egyetem a GDPR 17. cikk (3) bekezdésében foglalt esetek közül elsősorban azokban az esetekben utasítja el, ha jogszabály vagy jogszabályon alapuló belső szabályzat az Egyetemet a személyes adatok további tárolására kötelezi, vagy az adatkezelés jogi igények előterjesztéséhez, érvényesítéséhez, illetve védelméhez szükséges.

* 1. Az adatkezelés korlátozása

Ön bármikor jogosult kérni az Önre vonatkozó személyes adatok korlátozását a GDPR 18. cikkében meghatározott feltételek fennállása esetén. Például, ha az Adatkezelőnek már nincs szüksége az adatokra, vagy az adatkezelést érintő esetleges jogellenesség áll fenn, de Ön ellenzi a törlést, és e helyett kéri a felhasználás korlátozását.

A korlátozás alá eső személyes adatokat csak az Ön hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

* 1. Automatizált döntéshozatallal, profilalkotással kapcsolatos jog

Az Ösztöndíjhoz kapcsolódó adatkezelés során automatizált döntéshozatalra vagy profilalkotásra nem kerül sor.

1. **JOGORVOSLATI LEHETŐSÉGEK**

Kérjük, amennyiben úgy ítéli meg, hogy az Ösztöndíj adatkezelésével összefüggően jogsérelem érte, vegye fel velünk a kapcsolatot az [danko.dora](mailto:info@mvt.bme.hu)@gtk.bme.hu e-mail címen vagy az adatvédelmi tisztviselőn keresztül, hogy az esetleges jogsértést mihamarabb orvosolhassuk:

Budapesti Műszaki és Gazdaságtudományi Egyetem

dr. Frank Ágnes

adatvédelmi tisztviselő

Postai cím: H-1518 Budapest, Pf.91.

e-mail:        [dpo@bme.hu](mailto:dpo@bme.hu)

telefon: +36 1 463 3320

Tájékoztatjuk, hogy amennyiben az Ösztöndíjjal összefüggően végzett adatkezelésből eredő jogsérelem érte, közvetlenül fordulhat

* a Nemzeti Adatvédelmi és Információszabadság Hatósághoz (székhelye: 1055 Budapest, Falk Miksa utca 9-11.; postai címe: 1363 Budapest, Pf. 9.; telefonszáma: +36-1-394-1400; honlap: [www.naih.hu](http://www.naih.hu); email: [ugyfelszolgalat@naih.hu](mailto:ugyfelszolgalat@naih.hu)) és
* bírósághoz is. A per elbírálása törvényszék hatáskörébe tartozik. A pert az Érintett – választása szerint – a lakóhelye vagy tartózkodási helye szerint illetékes törvényszék előtt is megindíthatja (a törvényszékek felsorolását és elérhetőségét az alábbi linken keresztül tekintheti meg: <http://birosag.hu/torvenyszekek>).

Adatkezelő fenntartja annak jogát, hogy az Adatkezelési Tájékoztatót megváltoztassa. Erre különösen akkor kerülhet sor, ha jogszabály azt kötelezővé teszi vagy az Ösztöndíjjal kapcsolatos belső szabályozók, felhívás az adatkezelést is érintően módosul. Az adatkezelés megváltozása nem jelentheti a személyes adatok céltól eltérő kezelését. Az erre vonatkozó tájékoztatást az Egyetem előzetesen közzéteszi honlapján.

Kelt: 2024. 08. 16. Budapesti Műszaki és Gazdaságtudományi Egyetem

**Adatvédelmi tájékoztató**

Az MNB verseny és ösztöndíjprogramjával kapcsolatban rögzített személyes adatokat az Európai Parlament és Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. számú rendeletének és az információs önrendelkezési jogról és az információszabadságról szóló 2011. évi CXII. törvénynek megfelelően tárolja és kezeli az alábbiak szerint.

**Adatkezelő**:

Magyar Nemzeti Bank

Székhelye: 1013 Budapest, Krisztina krt. 55.

Levelezési címe: 1850 Budapest

Telefon: 06 1 428 2600

Az MNB adatvédelmi tisztségviselője dr. Marton Tivadar János e-mail: martont@mnb.hu

**Az adatkezelés célja és a kezelt adatok köre**:

Az adatkezelés célja a verseny és ösztöndíjprogramban résztvevő hallgatókkal való kapcsolattartás, az ösztöndíjról szóló oklevél átadása, eljuttatása, az MNB, valamint a Pallas Athéné Közgondolkodási Program oktatási programjairól, képzéseiről szóló tájékoztatás, továbbá a verseny és ösztöndíjprogramjához kapcsolódó promóciós célú és sajtóban megjelenő felhasználása. Ebből a célból az MNB a hallgató által a hallgatói nyilatkozatban megadott adatokat kezeli, ezek: név, NEPTUN kód, képzési adatok (Kar, szak), lakcím, e-mail cím.

**Az adatkezelés jogalapja**:

Az adatok kezelésének jogalapja a pályázatot benyújtó személy – jelen tájékoztató ismeretében tett – egyértelmű hozzájárulása.

**Az adatkezelés ideje**:

Az adatokat az MNB 5 évig vagy az érintett törlésre irányuló kérelméig kezeli.

**Az adatokhoz való hozzáférés és az adattovábbítás:**

Az adataihoz a feladataik ellátása érdekében az MNB munkavállalói férhetnek hozzá. Így például megismerik az Ön személyes adatait az Oktatási főosztály munkavállalói.

**Adatbiztonsági intézkedések:**

Az MNB megfelelő intézkedésekkel gondoskodik arról, hogy a személyes adatait védje – többek között – a jogosulatlan hozzáféréstől vagy megváltoztatástól.

**Az adatkezeléssel összefüggő jogok:**

*Tájékoztatáshoz és hozzáféréshez való jog:*

Ön az *„Adatkezelő”* alcím alatt megadott elérhetőségeken keresztül, írásban tájékoztatást kérhet az MNB-től arról, hogy az MNB:

* milyen személyes adatait,
* milyen jogalapon,
* milyen célból,
* mennyi ideig kezeli,
* kezeli-e még a személyes adatait,
* kinek, mikor, milyen okból és mely személyes adataihoz biztosított hozzáférést vagy kinek továbbította a személyes adatait.

Ezen felül kérheti a z MNB által tárolt személyes adatainak másolatát.

Az MNB a kérelmét legfeljebb 25 napon belül, a kérelemben megadott elérhetőségre megküldött válaszlevelében teljesíti. Ha a kérelmet elektronikus úton küldi meg az MNB-hez, akkor az MNB válaszlevele is – lehetőség szerint – elektronikus úton érkezik meg Önhöz. Ha más úton kéri megküldeni a választ, kérjük, jelezze ezt a kérelemben.

*Helyesbítéshez való jog:*

Ön az adatkezelés ideje alatt az *„Adatkezelő”* alcím alatt megadott elérhetőségeken keresztül, írásban kérheti, hogy az MNB módosítsa vagy pontosítsa valamely személyes adatát, ha abban időközben változás következett be.

Az MNB a kérelmét indokolatlan késedelem nélkül, legfeljebb 25 napon belül teljesíti és erről Önt a megadott elérhetőségére küldött levélben értesíti. Ha a kérelmet elektronikus úton küldi meg az MNB-hez, akkor az MNB válaszlevele is – lehetőség szerint – elektronikus úton érkezik meg Önhöz. Ha más úton kéri megküldeni a választ, kérjük, jelezze ezt a kérelemben.

*A törléshez való jog („az elfeledtetéshez való jog):*

Ön az adatkezelés ideje alatt az *„Adatkezelő”* alcím alatt megadott elérhetőségeken keresztül, írásban kérheti az MNB-től személyes adatainak törlését.

A törlési kérelmét az MNB abban az esetben utasítja el, ha jogszabály személyes adatai további tárolására kötelezi az MNB-t. Ha azonban a törölni kért személyes adatra nincs ilyen kötelezettség, akkor az MNB a kérelmet indokolatlan késedelem nélkül, legfeljebb 25 napon belül teljesíti, és erről Önt a megadott elérhetőségére küldött válaszlevélben értesíti. Ha a kérelmét elektronikus úton küldi meg az MNB-hez, akkor az MNB válaszlevele is – lehetőség szerint – elektronikus úton érkezik meg Önhöz. Ha más úton kéri megküldeni a választ, kérjük, jelezze ezt a kérelemben.

*Az adatkezelés korlátozásához való jog:*

Ön az *„Adatkezelő”* alcím alatt megadott elérhetőségeken keresztül, írásban kérheti a MNB-től az adatkezelés korlátozását. Korlátozás esetén az MNB csak tárolhatja a személyes adatát, egyéb adatkezelési tevékenységet kizárólag az Ön hozzájárulásával, jogi igény előterjesztése miatt, vagy közérdekből végezhet.

Az adatok korlátozását akkor lehet kérni, ha Ön:

* úgy gondolja, hogy adatai nem pontosak, vagy
* úgy gondolja, hogy adatait az MNB jogellenesen kezelte, de az adat törlését nem szeretné,
* igényli az adatkezelést jogi igénye érvényesítése vagy védelme miatt, de már az MNB-nek nincs szüksége ezekre az adatokra.

Az MNB a kérelmét indokolatlan késedelem nélkül, legfeljebb 25 napon belül teljesíti és erről a Önt a megadott elérhetőségére küldött levélben értesíti. Ha a kérelmet elektronikus úton küldi meg az MNB-hez, akkor az MNB válaszlevele is – lehetőség szerint – elektronikus úton érkezik meg Önhöz. Ha más úton kéri megküldeni a választ, kérjük, jelezze ezt a kérelemben.

*A hozzájárulás visszavonásának joga:*

Ön az *„Adatkezelő”* alcím alatt megadott elérhetőségeken keresztül, írásban, az adatkezelés időtartama alatt bármikor visszavonhatja hozzájárulását az adatkezeléshez. A hozzájárulás visszavonása esetén az MNB visszavonás előtti adatkezelése továbbra is jogszerű marad. Ha Ön visszavonja a hozzájárulását, akkor adatai törlésre kerülnek.

Az MNB a személyes adatait a visszavonás beérkezését követően indokolatlan késedelem nélkül törli és erről Önt a megadott elérhetőségre küldött levélben értesíti. Ha a kérelmét elektronikus úton küldi meg az MNB-hez, akkor az MNB válaszlevele is – lehetőség szerint – elektronikus úton érkezik meg Önhöz. Ha más úton kéri megküldeni a választ, kérjük, jelezze ezt a nyilatkozatában.

**Jogorvoslati lehetőség**:

Ha megítélése szerint az adatkezelés nem felelt meg a jogszabályi követelményeknek, kezdeményezheti a Magyar Nemzeti Bank adatvédelmi tisztviselőjének (dr. Marton Tivadar János (telefon: 06 1 428 2600, e-mail: [martont@mnb.hu](mailto:martont@mnb.hu)) eljárását, illetve bírósághoz fordulhat, továbbá panaszt tehet a Nemzeti Adatvédelmi és Információszabadság Hatóságnál.

Nemzeti Adatvédelmi és Információszabadság Hatóság elérhetősége:

Nemzeti Adatvédelmi és Információszabadság Hatóság

postacím: 1363 Budapest, Pf.: 9.

cím: 1055 Budapest, Falk Miksa utca 9-11

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu

1. Nftv. 2.§ „*A felsőoktatási intézmény jogszabályban előírt nyilvántartásokat köteles vezetni, és köteles szolgáltatni az országos statisztikai adatgyűjtési programban, valamint a felsőoktatási információs rendszerben meghatározott adatokat.”* [↑](#footnote-ref-1)
2. Nftv. 3. melléklet I/B. 1. be) pont alapján nyilvántartott hallgatói adatok: *„a hallgatói juttatások adatai, a juttatásokra való jogosultság elbírálásához szükséges adatok”* [↑](#footnote-ref-2)